Evy Johanne Håland

Evy Johanne Håland (født 1957) er en norsk historiker som arbeider med antikkens historie. Hun tok hovedfag i 1990 med oppgaven Ideologier og mentaliteter : en reise fra antikkens Hellas til det moderne middelhavssamfunn, doktorgrad i 2005 med avhandlingen Greske fester, Moderne og Antikke: En sammenlignende undersøkelse av kvinnelige og mannlige verdier, og ble utnevnt til statsstipendiat i statsbudsjettet for 2019.


== Arbeid ==
Hun arbeider med nye innfallsvinkler til antikken gjennom å sammenligne kjønn, kult og kultur i antikkens og dagens Hellas, basert på egne feltarbeid og studier av antikke kilder, og bidrar med dette både til antikkstudier, historie, religionsvitenskap, etnologi og sosialantropologi.


== Undervisning og stipender ==
Etter undervisningsengasjementer ved Klassisk og Historisk institutt, UiB, ble hun ansatt som NFR-stipendiat i 1992-1995. Senere har hun hatt undervisningsengasjementer samme sted. I deler av stipendperioden og senere har hun oppholdt seg ved Det norske institutt i Athen kombinert med feltarbeider i Hellas. Håland ble også tildelt et gresk statsstipend i 1991-1992, og var tilknyttet Senter for forskning på gresk folkloristikk i Athen. Tidligere har hun hatt italiensk statsstipend og et tilsvarende opphold ved Det norske institutt i Roma kombinert med feltarbeid i Sør-Italia, samt studieopphold ved Sorbonne-universitetet i Paris. Håland har også vært tilknyttet tidligere Unifob Global, og hatt et kortere engasjement ved Senter for kvinne- og kjønnsforskning, UiB. I 2011 mottok hun et Marie Curie Intra-European Individual Fellowship over EUs 7. rammeprogram for forskning, og var ansatt ved Department of Archaeology and History of Art, National and Kapodistrian University of Athens, Hellas. Marie Skłodowska-Curie Actions ligger nå i Excellence Science-pillaren innen EUs rammeprogram for forskning. Hovedresultatet av stipendet er boken, Rituals of Death and Dying in Modern and Ancient Greece: Writing History from a Female Perspective, som i 2016 ble tildelt The Women’s Section of the American Folklore Society annual professional prize in honor of pioneering scholar Elli Köngäs-Maranda. Håland har også gjesteforelest ved flere europeiske universiteter.


== Utgivelser (utvalg) ==
Greske fester, moderne og antikke : en sammenlignende undersøkelse av kvinnelige og mannlige verdier (Høyskoleforlaget, 2007) ISBN 9788276341911
Greek Festivals, Modern and Ancient: A Comparison of Female and Male Values (Newcastle upon Tyne: Cambridge Scholars Publishing)  2 bind 2017 
Rituals of Death and Dying in Modern and Ancient Greece: Writing History from a Female Perspective. (Cambridge Scholars Publishing, 2014)
Konkurrerende ideologier i gresk religion før og nå (Licentia forlag, 2011) ISBN 9788282580748
Competing Ideologies in Greek Culture, Ancient and Modern (Newcastle upon Tyne, UK.: Cambridge Scholars Publishing, 2019) ISBN 9781527526129 
(redaktør og bidragsyter for) Women, Pain and Death: Rituals and Everyday-Life on the Margins of Europe and Beyond. (Cambridge Scholars Publishing, 2008)
«Rituals in Greek caves : from modern case studies to ancient sources». I: Rituals : types, efficacy and myths. Redigert av Etalon De Smet and Frédérique Bauwens. New York, Nova, 2012. ISBN 9781614706083
"Take Skamandros, my virginity: Ideas of Water in Connection with Rites of Passage in Greece, Modern and Ancient”. I The Nature and Function of Water, Baths, Bathing, and Hygiene from Antiquity through the Renaissance. Redigert av Cynthia Kosso and Anne Scott. Leiden: Brill Publishers 2009.


== Referanser ==


== Eksterne lenker ==
(en) Offisielt nettsted